การได้สัญชาติญี่ปุ่นสำหรับชาวต่างชาติ ได้สัญชาติญี่ปุ่นโดยการรับรอง ได้สัญชาติญี่ปุ่นโดยการเกิด
ก่อนที่คุณจะสามารถยื่นคำร้องขอสัญชาติญี่ปุ่นได้ คุณต้องมีถิ่นพำนักอาศัยในประเทศญี่ปุ่นอย่างต่อเนื่องมาแล้วเป็นเวลาอย่างน้อยห้าปี คุณอาจได้รับสัญชาติญี่ปุ่นโดยที่ไม่ต้องทำตามเงื่อนไขนี้ได้ ถ้าหากเป็นผู้ที่มีคุณสมบัติข้อใดข้อหนึ่งดังต่อไปนี้:   คุณเป็นผู้มีถิ่นพำนักในประเทศญี่ปุ่นมาแล้วสามปี หรือมากกว่า และเป็นบุตรของชาวญี่ปุ่น คุณเกิดในประเทศญี่ปุ่น และได้อาศัยหรือมีถิ่นพำนักในประเทศญี่ปุ่นมาอย่างต่อเนื่องเป็นเวลาสามปี และมีบิดาหรือมารดาที่เกิดในประเทศญี่ปุ่น คุณมีที่อยู่อาศัยในประเทศญี่ปุ่นอย่างต่อเนื่องเป็นเวลาสิบปี หรือมากกว่า สิ่งที่คุณต้องพิสูจน์ ไม่ใช่แค่จำนวนวันที่คุณมีถิ่นพำนักหรืออาศัยอยู่ในประเทศญี่ปุ่นเท่านั้น แต่คุณยังต้องแจ้งวันที่ทั้งหมดที่คุณได้เดินทางออกนอกประเทศญี่ปุ่น รวมถึงวันที่คุณเดินทางกลับเข้าประเทศญี่ปุ่นในช่วงระยะเวลาที่เกี่ยวข้องอีกด้วย คุณสามารถพิสูจน์ได้ผ่านสำเนาหนังสือเดินทาง วีซ่า หรือเอกสารทางการอื่นๆ ที่คล้ายคลึงกัน คุณต้องมีอายุถึงเกณฑ์ขั้นต่ำนี้ และคุณต้องสามารถแสดงให้เห็นได้ว่าเป็นผู้บรรลุนิติภาวะตามกฎหมายของประเทศบ้านเกิดของคุณ บางประเทศอาจกำหนดเอาไว้ที่ 18 ปี 21 ปี หรืออื่นๆ  ถ้าหากคุณไม่แน่ใจ ก็ควรตรวจสอบกับทนายความในประเทศบ้านเกิดของคุณ คุณต้องยื่นขอหนังสือรับรองความประพฤติ หนังสือรับรองนั้นต้องยืนยันว่าคุณเป็นผู้ที่ไม่มีประวัติอาชญากรรม อย่างไรก็ตาม การพิจารณาจะทำเป็นกรณีไป ดังนั้น การมีประวัติอาชญากรรมมาบ้างอาจจะไม่ได้ทำให้คุณหมดสิทธิในการได้รับสัญชาติญี่ปุ่น ตามมาตรฐานทางกฎหมาย คุณต้องสามารถที่จะ “ดำรงชีวิตได้” ไม่ว่าจะด้วยรายได้จากการทำงาน หรือจากทรัพย์สินที่คุณเป็นเจ้าของ ถ้าคุณเป็นผู้ที่สมรสแล้ว และคู่ครองของคุณหารายได้ให้กับครอบครัว ก็จะถือว่าคุณมีคุณสมบัติในข้อนี้ ถ้าคุณเป็นลูกจ้าง และได้รายงานเกี่ยวกับที่ทำงานของคุณไปในการยื่นคำร้อง เจ้าหน้าที่ตรวจคนเข้าเมืองก็อาจจะไปเยี่ยมดูที่ทำงานของคุณเพื่อยืนยันข้อมูลใดๆ ก็ตามที่คุณได้ให้เอาไว้ คุณต้องสละสัญชาติที่คุณมีในประเทศอื่นอย่างเป็นทางการเมื่อยื่นคำร้อง เพื่อป้องกันผลประโยชน์ทับซ้อนใดๆ ที่อาจเกิดขึ้น ประเทศญี่ปุ่นจึงไม่ยินยอมให้มีการถือสองสัญชาติ   หลังจากที่คุณได้แปลงสัญชาติแล้ว คุณจะต้องแสดงหลักฐานการสละสัญชาติเดิมของคุณ หรือคุณอาจถูกขอให้กรอกใบเลือกสัญชาติ (国籍選択）ที่สำนักงานเทศบาล พึงทราบว่า ถ้าหากคุณเลือกประเทศญี่ปุ่น กระบวนการนี้เป็นกระบวนการภายในของรัฐบาลประเทศญี่ปุ่น และไม่มีผลใดๆ ต่อสัญชาติอื่นที่คุณถืออยู่ ดังนั้น โดยหลักการแล้ว คุณสามารถถือสองสัญชาติได้ ณ ปัจจุบันที่บทความนี้ได้ถูกเขียนขึ้น ประเทศญี่ปุ่นเพิกเฉยต่อการถือสองสัญชาติ อย่างไรก็ตาม:  การได้สัญชาติญี่ปุ่นโดยไม่สละสัญชาติของประเทศอื่นนั้นเป็นไปได้ ถ้าคุณสามารถชี้แจงให้เห็นถึงพฤติการณ์พิเศษที่ทำให้การถือสองสัญชาติเป็นสิ่งที่พึงกระทำสำหรับคุณ บุคคลที่มีอายุต่ำกว่า 20 ปี สามารถถือสองสัญชาติได้ ก่อนที่จะครบวัย 20 ปี บุคคลนั้นต้องตัดสินใจว่าจะรักษาสัญชาติญี่ปุ่นเอาไว้และสละอีกสัญชาติหนึ่งไป หรือว่าจะสละสัญชาติญี่ปุ่น (国籍選択 ดังที่ได้กล่าวเอาไว้ข้างต้น) เมื่อคุณคิดว่ามีคุณสมบัติตามที่กำหนดเอาไว้ของความเป็นพลเมืองในประเทศญี่ปุ่นครบทุกประการ หรือเกือบครบทุกประการแล้ว คุณก็ควรติดต่อไปยังสำนักกฎหมายแห่งกระทรวงยุติธรรม ณ อำเภอท้องถิ่นที่คุณอาศัยอยู่ในประเทศญี่ปุ่น สำนักงานกระทรวงจะจัดสัมภาษณ์ การสัมภาษณ์เบื้องต้น ซึ่งอาจจะเป็นการผ่านโทรศัพท์หรือไปเข้ารับการสัมภาษณ์ด้วยตัวเอง มีเพื่อคัดกรองคุณสมบัติเบื้องต้น เจ้าหน้าที่จะทำการตรวจสอบให้แน่ใจว่าคุณมีคุณสมบัติครบตามที่ถูกกำหนดเอาไว้สำหรับความเป็นพลเมืองทุกประการ หรือเกือบครบทุกประการแล้ว ถ้าเจ้าหน้าที่เห็นว่าคุณมีความพร้อมที่จะดำเนินการยื่นคำร้องแล้ว ก็จะมีการนัดสัมภาษณ์ครั้งที่สอง ในการสัมภาษณ์ครั้งถัดมานี้ คุณจะได้ทราบเกี่ยวกับเอกสารที่ต้องใช้เพื่อพิสูจน์ความเหมาะสมของคุณในการรับสัญชาติ ซึ่งจะไม่มีข้อกำหนดที่ตายตัว เจ้าหน้าที่จะพิจารณาผู้ยื่นคำร้องแต่ละคน และกำหนดข้อเรียกร้องอย่างเป็นกรณีไป โดยทั่วไป คุณมักจะต้องเตรียมเอกสารดังต่อไปนี้:  สูติบัตร ทะเบียนสมรส หนังสือเดินทาง หลักฐานการเดินทางระหว่างประเทศ หนังสือรับรองการจ้างงาน หลักฐานแสดงทรัพย์สิน หลักฐานยืนยันถิ่นที่พักอาศัย หรือภูมิลำเนา หลักฐานทางการศึกษา (เช่น ใบแสดงผลการศึกษา หรือ ปริญญาบัตร) ใบรับรองแพทย์และใบรับรองสุขภาพจิต หนังสือรับรองความประพฤติ ในการสัมภาษณ์ครั้งที่สอง คุณจะได้รับชมวิดีโอเกี่ยวกับกระบวนการและความคาดหวังของการแปลงสัญชาติในประเทศญี่ปุ่น วิดีโอนี้จะมีความยาวประมาณหนึ่งชั่วโมง หลังจากที่เสร็จการสัมภาษณ์ครั้งที่สองแล้ว คุณจะได้รับรายการเอกสารที่คุณต้องเตรียม พร้อมกับคู่มือที่อธิบายข้อกำหนดต่างๆ ของการแปลงสัญชาติ คุณต้องศึกษาคู่มือนี้และเริ่มรวบรวมเอกสาร ขั้นตอนนี้อาจต้องใช้เวลานานเป็นเดือนกว่าจะเสร็จอย่างสมบูรณ์ เมื่อคุณพร้อมแล้ว ก็ติดต่อไปยังเจ้าหน้าที่ผู้ดูแลกรณีของคุณ และนัดหมายเพื่อยื่นคำร้อง  ในช่วงท้ายของการสัมภาษณ์ครั้งก่อน  คุณจะได้รับชื่อของผู้ติดต่อและหมายเลขสำหรับการยื่นคำร้องของคุณ เมื่อคุณคิดว่าได้ทำตามเงื่อนไขที่กำหนดเอาไว้อย่างครบถ้วนแล้ว ให้ติดต่อไปยังเจ้าหน้าที่ผู้ดูแลกรณีของคุณและนัดหมายเพื่อยื่นคำร้อง (ทุกสิ่งที่คุณได้ทำมาก่อนหน้านี้ถือว่าเป็นขั้นตอนก่อนการยื่นคำร้อง) คุณจะได้เข้าพบเจ้าหน้าที่ตรวจคนเข้าเมืองหนึ่งคน หรือมากกว่า พวกเขาจะตรวจการสมัครยื่นคำร้องของคุณอย่างละเอียดถี่ถ้วน ถ้ามีเอกสารชิ้นใดขาดไป หรือไม่สมบูรณ์ คุณจะต้องหามาให้ครบ ยังเป็นไปได้ด้วยว่า คุณอาจถูกขอเอกสารเพิ่มเติมตามที่เจ้าหน้าที่เห็นสมควร หลังจากที่คุณได้ยื่นคำร้องไปเรียบร้อยแล้ว คุณก็จะต้องกลับไปรอที่บ้าน ในระหว่างนี้ เจ้าหน้าที่จะตรวจสอบรายละเอียดทั้งหมดของการยื่นคำร้องของคุณ การตรวจสอบนี้อาจมีการไปพบคุณที่บ้าน นอกจากนี้ เจ้าหน้าที่อาจทำการสัมภาษณ์บุคคลอ้างอิงที่คุณได้แจ้งเอาไว้ว่าเป็นบุคคลรู้จักหรือนายจ้างด้วย  ในช่วงเวลาของขั้นตอนนี้ คุณอาจจะได้รับการติดต่อมาเพื่อขอข้อมูลเพิ่มเติมเกี่ยวกับเรื่องใดๆ ก็ตาม ขั้นตอนนี้อาจใช้เวลานานหลายเดือน เมื่อการยื่นคำร้องของคุณเป็นที่น่าพอใจแล้ว คุณก็จะได้รับการติดต่อมาเพื่อนัดหมายเป็นครั้งสุดท้าย ในการนัดหมายครั้งสุดท้ายนี้ คุณจะได้ลงนามคำสาบานที่กำหนดเอาไว้ และการยื่นคำร้องของคุณก็จะได้รับการยอมรับอย่างเป็นทางการโดยสำนักกฎหมายท้องถิ่น สำนักกฎหมายจะส่งต่อการยื่นคำร้องที่เสร็จสมบูรณ์แล้วของคุณ รวมทั้งข้อมูลต่างๆ ที่คุณได้ลงนามแล้ว ไปยังกระทรวงยุติธรรม เมื่อกระทรวงยุติธรรมได้รับและอนุมัติเอกสารเหล่านั้นแล้ว คุณก็จะได้รับสัญชาติญี่ปุ่นในที่สุด ถ้าหากคุณมีบิดาหรือมารดาเป็นชาวญี่ปุ่น แต่ท่านทั้งสองไม่ได้จดทะเบียนสมรสกัน คุณก็ยังมีสิทธิ์ได้รับสัญชาติญี่ปุ่น ถ้าหากคุณมีคุณสมบัติดังต่อไปนี้:  คุณต้องมีอายุต่ำกว่า 20 ปี คุณต้องไม่เคยถือสัญชาติญี่ปุ่นมาก่อน คุณต้องเป็นบุตรที่ชอบด้วยกฎหมายของมารดา หรือบิดา ผู้ที่จดทะเบียนรับรองคุณเป็นบุตรจะต้องเป็นผู้ที่ถือสัญชาติญี่ปุ่น ณ เวลาที่คุณเกิด ผู้ที่จดทะเบียนรับรองคุณเป็นบุตรจะต้องถือสัญชาติญี่ปุ่น ณ เวลาที่จดทะเบียนรับรอง ถ้าคุณต้องการได้รับสัญชาติญี่ปุ่น คุณก็ต้องไปที่สำนักงานที่เกี่ยวข้องของกระทรวงยุติธรรมด้วยตัวเอง ถ้าคุณอาศัยอยู่ในประเทศญี่ปุ่น คุณก็ควรไปแจ้งที่สำนักกฎหมายของเขตที่คุณอยู่ ถ้าคุณอาศัยอยู่นอกประเทศญี่ปุ่น คุณก็สามารถไปที่สถานทูตหรือสถานกงสุลได้  คุณต้องแสดงตนเพื่อขอรับสัญชาติ. ข้อยกเว้นประการเดียวคือ บุคคลที่มีอายุต่ำกว่า 15 ปี ถ้าคุณมีอายุต่ำกว่า 15 ปี ผู้ปกครองที่ชอบด้วยกฎหมายหรือผู้แทนที่ชอบธรรมท่านอื่นจะสามารถไปแสดงตนในนามของคุณได้ คุณต้องแจ้งเป็นลายลักษณ์อักษรที่สำนักงานที่เกี่ยวข้องของกระทรวงยุติธรรม ทางกระทรวงจะมีแบบฟอร์มที่คุณต้องใช้ ให้กรอกอย่างครบถ้วนและยื่นแบบฟอร์มนั้น ถ้าบิดาหรือมารดาของคุณเป็นพลเมืองของประเทศญี่ปุ่นในเวลาที่คุณเกิด คุณก็จะได้รับสัญชาติญี่ปุ่นโดยอัตโนมัติ ตามมาตรา 2(2) ของกฎหมายสัญชาติญี่ปุ่น ถ้าคุณเป็นบุตรของบิดาชาวญี่ปุ่น แต่บิดาของคุณเสียชีวิตก่อนคุณเกิด คุณก็จะได้รับสัญชาติญี่ปุ่นทันที ถ้าคุณเกิดในประเทศญี่ปุ่น โดยไม่มีบิดาหรือมารดา คุณก็มีสิทธิ์ในสัญชาติญี่ปุ่นโดยอัตโนมัติ เงื่อนไขนี้เกิดขึ้นได้ในกรณีที่ทารกถูกทอดทิ้ง ได้รับการแจ้งว่าถูกทอดทิ้ง หรือได้รับการนำตัวไปส่งให้กับสถานพยาบาล หรือเจ้าหน้าที่ตำรวจ
มีถิ่นพำนักอยู่ในประเทศญี่ปุ่นเป็นเวลาอย่างน้อยห้าปีติดต่อกัน. มีอายุอย่างน้อย 20 ปีบริบูรณ์. แสดงให้เห็นว่าคุณเป็นบุคคลที่ “มีความประพฤติดี”. แสดงให้เห็นว่าคุณมีเงินมากพอสำหรับการดำรงชีวิตในประเทศญี่ปุ่น. แจ้งว่าคุณได้สละสัญชาติอื่นที่คุณถือ. เข้ารับการสัมภาษณ์เพื่อตรวจสอบคุณสมบัติ. เข้ารับการสัมภาษณ์ครั้งที่สอง. ชมวิดีโอการแปลงสัญชาติ. รวบรวมหลักฐานของคุณและศึกษาคู่มือแนะนำ. เข้าพบเจ้าหน้าที่เพื่อยื่นคำร้องอีกหนึ่งครั้ง หรือมากกว่า. รอคอยระหว่างที่เอกสารของคุณกำลังได้รับการตรวจสอบ. เข้าพบเจ้าหน้าที่เป็นครั้งสุดท้าย. มีคุณสมบัติขั้นต่ำของการเป็นพลเมืองญี่ปุ่น. ไปแจ้งด้วยตัวเองกับสำนักงานที่เกี่ยวข้อง. แจ้งว่าคุณได้ขอรับสัญชาติ. มีบิดาหรือมารดาเป็นชาวญี่ปุ่น. มีบิดาเป็นชาวญี่ปุ่น. เกิดในประเทศญี่ปุ่น.
https://www.wikihow.com/Become-a-Japanese-Citizen https://www.wikihow.com/Become-a-Japanese-Citizen https://www.wikihow.com/Become-a-Japanese-Citizen
Acquiring Japanese Citizenship for Foreign Nationals Becoming a Japanese Citizen by Acknowledgment Acquiring Japanese Citizenship by Birth